钦定古今图书集成/明伦汇编/氏族典/第557卷 > 《廖用贤尚友录》 > 司马望
## 钦定古今图书集成/明伦汇编/氏族典/第557卷 > 《廖用贤尚友录》 > 司马望

按《晋书安平献王孚传》：“孚子义阳成王望，字子初，出
继伯父朗，宽厚有父风，举孝廉，辟司徒掾，历平阳太
守，洛阳典农中郎将。从宣帝讨王凌，以功封永安亭
侯，迁护军将军，改封安乐乡侯。景文相继辅政，未尝
朝谒，权归晋室，每不自安，由是求出，为征西将军，持
节都督雍凉二州诸军事。在任八年，威化明肃，进封”
顺阳侯。征拜卫将军，领中领军，典禁兵。顷之，代何曾
为司徒。武帝受禅，封义阳王。泰始七年薨，时年六十
七。四子：奕、洪、整、楙。